[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.12.2005

COM(2005)665 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με την εφαρμογή του σχεδίου Eurofarm(σύμφωνα με το άρθρο 13 του κανονισμού (ΕΟΚ) αριθ. 571/88 του Συμβουλίου)

.

Εισαγωγή

Ο κανονισμός (ΕΟΚ) αριθ. 571/88 του Συμβουλίου[1] για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων, που στο εξής θα αναφέρεται ως «βασικός κανονισμός», ορίζει το σχέδιο Eurofarm ως ένα σύνολο βάσεων στοιχείων που θα χρησιμοποιούνται για τη διενέργεια των κοινοτικών ερευνών σχετικά με τη διάρθρωση των γεωργικών εκμεταλλεύσεων για τις απαιτήσεις των εθνικών και κοινοτικών γεωργικών πολιτικών.

Το άρθρο 13 του βασικού κανονισμού προβλέπει ότι ανά τριετία η Επιτροπή θα υποβάλλει στο Συμβούλιο έκθεση σχετικά με τον τρόπο λειτουργίας του σχεδίου Eurofarm και θα προτείνει τις απαραίτητες αναπροσαρμογές του κανονισμού.

Η τελευταία έκθεση σχετικά με την εφαρμογή του σχεδίου Eurofarm εκδόθηκε από την Επιτροπή στις 24 Φεβρουαρίου 2003[2] και εξετάστηκε από την Ειδική Επιτροπή Γεωργίας του Συμβουλίου στις 31 Μαρτίου 2003.

Η παρούσα έκθεση καλύπτει την περίοδο 2003 ως 2005 και παρέχει πληροφορίες, ειδικότερα, σχετικά με την εκτέλεση της έρευνας 2003, τις προπαρασκευαστικές εργασίες για την έρευνα 2005 και τη λειτουργία του συστήματος λογισμικού του Eurofarm.

Ερευνα 2003

Εν όψει της έρευνας 2003, εκδόθηκαν οι ακόλουθες νομοθετικές πράξεις με τη διαδικασία της επιτροπής που ορίζεται στο άρθρο 15 του βασικού κανονισμού:

- Ο κανονισμός (ΕΚ) αριθ. 143/2002 της Επιτροπής[3] καθόρισε τον κατάλογο χαρακτηριστικών που επρόκειτο να ερευνηθούν στην έρευνα 2003·

- Ο κανονισμός (ΕΚ) αριθ. 1444/2002 της Επιτροπής[4] περιείχε τους ορισμούς των χαρακτηριστικών που επρόκειτο να ερευνηθούν·

- Ο κανονισμός (ΕΚ) αριθ. 68/2003 της Επιτροπής[5] καθόρισε τις προθεσμίες διαβίβασης των στοιχείων της έρευνας 2003 στην Eurostat και επέτρεψε στα κράτη μέλη να χρησιμοποιήσουν στοιχεία από διοικητικές πηγές για ορισμένα χαρακτηριστικά.

Όλα τα κράτη μέλη της ΕΕ15, τα 10 νέα κράτη μέλη καθώς επίσης και η Βουλγαρία, η Ρουμανία και η Νορβηγία πραγματοποίησαν έρευνα βασισμένη στα πρότυπα της ΕΕ και έστειλαν τα αποτελέσματα στην Eurostat. Τα εν λόγω αποτελέσματα επικυρώθηκαν και εγκρίθηκαν στις ακόλουθες ημερομηνίες:

Χώρα | Προβλεπόμενη ημερομηνία | Ημερομηνία έγκρισης | Καθυστέρηση[6] |

BE | 31 Αυγούστου 04 | 14 Ιουλίου 04 | -48 |

CZ | 6 Απριλίου 05 |

DK | 31 Αυγούστου 04 | 10 Σεπτεμβρίου 04 | 10 |

DE | 31 Δεκεμβρίου 04 | 01 Μαρτίου 05 | 60 |

EE | 11 Φεβρουαρίου 05 |

EL | 31 Δεκεμβρίου 04 | 09 Μαΐου 05 | 129 |

ES | 31 Δεκεμβρίου 04 | 17 Φεβρουαρίου 05 | 48 |

FR | 31 Δεκεμβρίου 04 | 20 Δεκεμβρίου 04 | -11 |

IE | 31 Αυγούστου 04 | 1 Σεπτεμβρίου 04 | 1 |

IT | 31 Δεκεμβρίου 04 | 3 Φεβρουαρίου 05 | 34 |

CY | 19 Μαΐου 05 |

LV | 15 Σεπτεμβρίου 04 |

LT | 4 Φεβρουαρίου 04 |

LU | 31 Αυγούστου 04 | 19 Απριλίου 04 | -134 |

HU | 5 Αυγούστου 04 |

ΜΤ | 21 Ιουνίου 04 |

NL | 31 Αυγούστου 04 | 29 Νοεμβρίου 04 | 90 |

AT | 31 Δεκεμβρίου 04 | 20 Μαΐου 05 | 140 |

PL | 16 Μαρτίου 05 |

PT | 31 Δεκεμβρίου 04 | 24 Μαΐου 04 | 144 |

SI | 30 Απριλίου 04 |

SK | 15 Φεβρουαρίου 05 |

FI | 31 Αυγούστου 04 | 25 Αυγούστου 04 | -6 |

SE | 31 Αυγούστου 04 | 2 Σεπτεμβρίου 04 | 2 |

UK | 31 Αυγούστου 04 | 7 Σεπτεμβρίου 04 | 7 |

BG | 16 Σεπτεμβρίου 05 |

RO | 26 Απριλίου 05 |

NO | 23 Ιουνίου 05 |

Το γεγονός ότι μέχρι το τέλος τον Ιουνίου του 2005 είχαν επικυρωθεί τα στοιχεία από 27 χώρες και τα αποτελέσματα ήταν δημοσίως διαθέσιμα στη βάση δεδομένων διάδοσης της Eurostat αποτελεί σημαντική βελτίωση σε σύγκριση με την κατάσταση στο παρελθόν.

Η προηγούμενη έκθεση Eurofarm περιείχε λεπτομερή ανάλυση της καθυστέρησης μεταξύ της ημερομηνίας παράδοσης της πρώτης έκδοσης για την έρευνα 1999/2000 και της έγκρισης της τελικής έκδοσης. Ανέφερε μέση καθυστέρηση 253 ημερών για τα 15 κράτη μέλη. Για την έρευνα 2003, η μέση καθυστέρηση για 27 χώρες ήταν 112 ημέρες.

Σε μεγάλο βαθμό η βελτίωση αυτή οφείλεται στο σύστημα Eurofarm, το οποίο τέθηκε σε λειτουργία πριν από το 2002.

Τα πρώτα αποτελέσματα δημοσιεύθηκαν μερικές ημέρες μετά την έγκριση των στοιχείων της έρευνας.

Ένα σύνολο 78 πινάκων που καλύπτουν τις κύριες πτυχές της έρευνας σχετικά με τη διάρθρωση των γεωργικών εκμεταλλεύσεων διατέθηκε στο δημόσιο δικτυακό τόπο της Eurostat.

Εκτός από αυτή την σε απευθείας σύνδεση δημοσίευση, εκδόθηκε ένα οκτασέλιδο φυλλάδιο για κάθε χώρα.

Ένα έγγραφο με τίτλο «Κύρια αποτελέσματα της έρευνας σχετικά με τη διάρθρωση των γεωργικών εκμεταλλεύσεων 2003», που θα περιέχει συγκεντρωτικούς πίνακες της ΕΕ, επρόκειτο να δημοσιευθεί το φθινόπωρο του 2005.

Υπολογίστηκαν διάφοροι ad hoc πίνακες κατόπιν σχετικών αιτημάτων της ΓΔ «Γεωργία» και άλλων Γενικών Διευθύνσεων ή για συμβούλους που έχουν συμβάσεις με τις υπηρεσίες της Επιτροπής.

Ερευνα 2005

Εκδόθηκαν δύο νομοθετικές πράξεις προκειμένου να προετοιμαστεί η έρευνα 2005:

- Ο κανονισμός (ΕΚ) αριθ. 2139/2004 της Επιτροπής[7] περιείχε τον κατάλογο χαρακτηριστικών για την έρευνα 2005. Περιείχε επίσης τους ορισμούς των χαρακτηριστικών που δεν είχαν προηγουμένως ερευνηθεί και καθόρισε τις προθεσμίες διαβίβασης των στοιχείων στην Eurostat·

- Η απόφαση 2005/124/ΕΚ της Επιτροπής[8] επέτρεψε στα κράτη μέλη να χρησιμοποιήσουν στοιχεία από διοικητικές πηγές για ορισμένα χαρακτηριστικά.

Με βάση τις εν λόγω νομοθετικές πράξεις προετοιμάστηκε η βάση δεδομένων του Eurofarm για την επεξεργασία των στοιχείων 2005. Το εγχειρίδιο παρόχου στοιχείων, το οποίο περιγράφει το τεχνικό μορφότυπο με το οποίο τα στοιχεία πρέπει να διαβιβαστούν στην Eurostat, υποβλήθηκε στην ομάδα εργασίας σχετικά με τη διάρθρωση και την τυπολογία των γεωργικών εκμεταλλεύσεων τον Ιούνιο του 2005.

Λογισμικό του EUROFARM

Η βάση δεδομένων του Eurofarm περιέχει ατομικά γεωργικά στοιχεία για ένα μεγάλο και συνεχώς αυξανόμενο σύνολο χωρών από το 1990 και μετά και αποτελεί μια μοναδική πηγή πληροφοριών για το γεωργικό τομέα (βλ. παράρτημα).

Για την επεξεργασία των στοιχείων που προκύπτουν από τις διάφορες έρευνες χρησιμοποιείται μια εφαρμογή βασισμένη στο Unix/Oracle.

Η αφθονία των στοιχείων μαζί με τη λειτουργικότητα του λογισμικού καθιστά τη βάση δεδομένων του Eurofarm μια μοναδική πηγή πληροφοριών σχετικά με το γεωργικό τομέα στην Ευρώπη.

Στην αρχή της περιόδου αναφοράς, η εργασία ανάπτυξης και έναρξης λειτουργίας του εν λόγω λογισμικού είχε ολοκληρωθεί.

Έκτοτε, το σύστημα είναι διαθέσιμο χωρίς σημαντικές διακοπές και οι προσδοκίες που αφορούσαν την ανάπτυξή του έχουν ουσιαστικά ικανοποιηθεί.

Κατά τη διάρκεια αυτής της περιόδου μεταρρύθμισης της ΚΓΠ και διεύρυνσης της ΕΕ, το ευέλικτο σύστημα καθορισμού και υπολογισμού των στατιστικών πινάκων επέτρεψε να ικανοποιηθούν οι απαιτήσεις των υπηρεσιών της Επιτροπής για ad hoc αναλύσεις, ενώ η προσέγγιση με βάση τα μεταδεδομένα επέτρεψε την εύκολη προσαρμογή για μια νέα έρευνα και την προσθήκη των νέων χωρών.

Μολονότι η λειτουργικότητα θεωρείται ικανοποιητική, ο μεγάλος όγκος των στοιχείων και η μεγάλη ζήτηση για στατιστικούς πίνακες δημιουργούν μια συνεχή πρόκληση για βελτίωση της απόδοσης του συστήματος.

Η δυναμική της αγοράς λογισμικού, όπου οι προμηθευτές λογισμικού συστημάτων αποφασίζουν τακτικά τη σταδιακή κατάργηση των «παλιών» εκδόσεων των προϊόντων τους και υποχρεώνουν τους χρήστες να μεταπηδήσουν στις νέες εκδόσεις, απαιτεί συνεχείς προσπάθειες αναπροσαρμογής. Το 2003 ολοκληρώθηκε η μετάβαση του λογισμικού της βάσης δεδομένων Oracle στη νέα έκδοση 9.

Όπως ανακοινώθηκε στην προηγούμενη έκθεση, αναπτύχθηκε και δοκιμάστηκε η δικτυακή πρόσβαση στο σύστημα πινακοποίησης του Eurofarm. Το εν λόγω σύστημα εγκαθίσταται ήδη στο κέντρο ηλεκτρονικών υπολογιστών της Επιτροπής.

Η προηγούμενη έκθεση προς το Συμβούλιο ανέφερε το σχέδιο να επιτραπεί στους παρόχους στοιχείων η πρόσβαση στο σύστημα επικύρωσης του Eurofarm. Το πρόγραμμα που θα επιτρέψει αυτή τη δυνατότητα αναπτύχθηκε και εγκαταστάθηκε σε δοκιμαστικό περιβάλλον. Δεδομένου ότι το εν λόγω πρόγραμμα επιτρέπει την πρόσβαση σε εμπιστευτικά στοιχεία που αφορούν ατομικές γεωργικές εκμεταλλεύσεις, απαιτούνται περαιτέρω διευκρινίσεις πριν τεθεί σε λειτουργία .

Η σταδιακή κατάργηση των προϊόντων Oracle που χρησιμοποιούνται για τη διασύνδεση των χρηστών στο σύστημα Eurofarm απαιτεί σημαντική αναπροσαρμογή αυτών των προγραμμάτων. Αυτές οι εργασίες θα εκτελεστούν με τη βοήθεια εξωτερικών αναδόχων και θα απαιτηθεί σημαντική προσπάθεια (πρώτη κατά προσέγγιση εκτίμηση: 500 ανθρωποημέρες). Αναμένεται να ολοκληρωθούν το 2007.

Το 2006 η βάση δεδομένων Oracle θα μεταφερθεί στην έκδοση 10. Αυτή η νέα έκδοση παρέχει νέες δυνατότητες που θα εξεταστούν προκειμένου να βελτιωθεί περαιτέρω η απόδοση των διαφόρων προγραμμάτων.

Ο προϋπολογισμός που διατέθηκε για το σχέδιο Eurofarm (συντήρηση και ανάπτυξη) ανήλθε σε 444.785 ευρώ για ολόκληρο το χρονικό διάστημα 2003-2005.

ΠΑΡΑΡΤΗΜΑ

Αριθμός εγγραφών (γεωργικές εκμεταλλεύσεις) στη βάση δεδομένων του Eurofarm

Χώρα |2003 |2000 |1997 |1995 |1993 |1990 | | BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT ΥΠΟΛΟΧΑΓΟΣ | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | |

SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Σύνολο | 9 157 748 |8 106 666 |896 402 |935 815 |679 624 |6 161 543 | |

[1] Κανονισμός (ΕΟΚ) αριθ. 571/88 του Συμβουλίου της 29ης Φεβρουαρίου 1988, που δημοσιεύθηκε στην ΕΕ L 56 της 2ας Μαρτίου 1998, σ. 1 και επόμενες, όπως τροποποιήθηκε την τελευταία φορά με τον κανονισμό (ΕΚ) αριθ. 1435/2004 του Ευρωπαϊκού Κοινοβουλίου και του Συμβουλίου της 22ας Ιουνίου 2004, που δημοσιεύθηκε στην ΕΕ L 268 της 16ης Αυγούστου 2004, σ. 1 και επόμενες.

[2] COM(2003)86 τελικό.

[3] Κανονισμός (ΕΚ) αριθ. 143/2002 της Επιτροπής της 24ης Ιανουαρίου 2002, που δημοσιεύθηκε στην ΕΕ L 24 της 26ης Ιανουαρίου 2002, σ. 16 και επόμενες.

[4] Κανονισμός (ΕΚ) αριθ. 1444 /2002 της Επιτροπής της 24ης Ιουλίου 2002, που δημοσιεύθηκε στην ΕΕ L 216 της 12ης Αυγούστου 2002, σ. 1 και επόμενες.

[5] Κανονισμός (ΕΚ) αριθ. 68/2003 της Επιτροπής της 16ης Ιανουαρίου 2003, που δημοσιεύθηκε στην ΕΕ L 12 της 17ης Ιανουαρίου 2003, σ. 5 και επόμενες.

[6] Η καθυστέρηση υπολογίζεται εδώ ως ο αριθμός ημερών μεταξύ της προβλεπόμενης ημερομηνίας και της ημερομηνίας έγκρισης. Μια αρνητική καθυστέρηση δείχνει ότι τα στοιχεία εγκρίθηκαν πριν από την επίσημη προβλεπόμενη ημερομηνία.

[7] Κανονισμός (ΕΚ) αριθ. 2139/2004 της Επιτροπής της 8ης Δεκεμβρίου 2004, που δημοσιεύθηκε στην ΕΕ L 369 της 16ης Δεκεμβρίου 2004, σ. 26 και επόμενες.

[8] Απόφαση 2005/124/EK της Επιτροπής της 10ης Φεβρουαρίου 2005, που δημοσιεύθηκε στην ΕΕ L 39 της 11ης Φεβρουαρίου 2005, σ. 5 και επόμενες.